XXVI 
rende var navnlig hans Kridttegninger paa Tavlen. Det var hans 
Vane at dokumentere udførligt; foran ham laa Bjerge af Bøger; 
han citerede ofte. Selv om Warmings Form kunde være noget 
fragmentarisk, gentagende, fulgte vi ham opmærksomt: hans egen 
Optagethed af Emnet fængslede ogsaa os; — det var ham øjen¬ 
synligt en Glæde at undervise, og det var ham magtpaaliggende 
at give det bedste. Bestemmelsesøvelser af forskellig Art optog os 
meget; Warming var en Mester i Detaillen, en fin Iagttager, og 
han forstod at meddele os Interesse for Iagttagelsens Kunst. 
„Botanik læres ikke af Bøger“, siger allerede Schleiden, og 
intet er rigtigere. Fra 1893 skaffede Warming en Bevilling til 
Afholdelse af Studenterekskursioner — og hvert 3. Aar drog han 
•ud med sine Elever, mest til Vestjylland. Kun den, der har været 
paa Ekskursion med Warming, har set ham i sit rette Element. 
Hans sjældne Kendskab til Arterne i alle Stadier af Individets Ud¬ 
vikling gjorde det meget lærerigt og interessant at følge ham; med 
Begejstring demonstrerede han de forskellige Formationer og deres 
økologiske Betingethed — noterede, spurgte, svarede, var Uroen i 
Værket, aldrig hvilende, altid først paa Marchen. 
Warming stod stadig i livlig Kontakt med sine Elever. Hvor 
han mærkede videnskabelig Interesse, ansporede han den; han var 
utrættelig til at sætte i Gang, finde Opgaver, sætte paa Sporet. I 
Vintersemestret afholdt han botaniske Seminarøvelser, hvor een 
eller flere af Studenterne fremlagde og refererede et udenlandsk 
botanisk Arbejde, holdt Foredrag over et selvvalgt Emne eller endog 
gav en Meddelelse om egne, selvstændige Undersøgelser. Mangen 
Botaniker, der siden har faaet et kendt Navn, har holdt sit frygt¬ 
somme Indtog i Videnskaben paa een af disse Aftener — eller har 
paa anden Vis gjort de første Skridt under Warmings Ægide. Det 
er næppe nogen Tilfældighed, at der groede en god Høst af viden¬ 
skabeligt arbejdende Botanikere frem i den Tid, da Warming be¬ 
redte Markerne. 
Straks efter sin Ansættelse som Professor og Direktør for den 
botaniske Have tog Warming med stor Energi fat paa de forelig¬ 
gende administrative Opgaver. Det botaniske Museum, over hvis 
forsømte Tilstand han allerede i sin Docenttid havde indsendt en 
